**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2024,

**ktorým sa dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 36/2005 Z. z. o rodine a o zmene a doplnení niektorých zákonov v znení uznesenia Ústavného súdu Slovenskej republiky č. 297/2005 Z. z., nálezu Ústavného súdu Slovenskej republiky č. 615/2006 Z. z., zákona č. 201/2008 Z. z., zákona č. 217/2010 Z. z., nálezu Ústavného súdu Slovenskej republiky č. 290/2011 Z. z., zákona č. 125/2013 Z. z., zákona č. 124/2015 Z. z., zákona č. 175/2015 Z. z., zákona č. 125/2016 Z. z., zákona č. 2/2017 Z. z., zákona č. 338/2022 Z. z. a zákona č. 408/2022 Z. z. sa dopĺňa takto:

1. V § 2 sa za slová „(ďalej len „matričný úrad“)“ vkladá čiarka a slová „alebo pred orgánom obce alebo mestskej časti, ktorá nevedie matriku“.
2. Za § 4 sa vkladá § 4a, ktorý vrátane nadpisu znie:

„**§** **4a**

**Uzavretie manželstva pred orgánom obce alebo mestskej časti, ktorá nevedie matriku**

(1) Vyhlásenie o uzavretí manželstva urobia snúbenci pred starostom alebo primátorom, alebo povereným poslancom obecného zastupiteľstva alebo mestského zastupiteľstva ako príslušným orgánom.

(2) Manželstvo sa pred príslušným orgánom podľa odseku 1 uzaviera na obecnom úrade1a) alebo na ktoromkoľvek inom vhodnom mieste.

(3) Príslušný orgán podľa odseku 1, pred ktorým bolo manželstvo uzavreté, je povinný do troch pracovných dní doručiť zápisnicu o uzavretí manželstva s uvedením skutočností podľa osobitných predpisov2) matričnému úradu, v ktorého obvode bolo manželstvo uzavreté.3)“.

Poznámka pod čiarou k odkazu 1a znie:

„1a) § 16 zákona Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 295/1992 Zb.“.

**Čl. II**

Zákon Národnej rady Slovenskej republiky č. 154/1994 Z. z. o matrikách v znení zákona Národnej rady Slovenskej republiky č. 222/1996 Z. z., zákona č. 416/2001 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., zákona č. 14/2006 Z. z., zákona č. 335/2007 Z. z., zákona č. 204/2011 Z. z., zákona č. 124/2015 Z. z., zákona č. 310/2021 Z. z. a zákona č. 408/2022 Z. z. sa mení a dopĺňa takto:

1. V § 27 ods. 5 druhá veta znie: „Ak ide o uzavretie manželstva pred orgánom cirkvi alebo orgánom obce alebo mestskej časti, ktorá nevedie matriku, matričný úrad potvrdí vyplnené tlačivo, ktoré snúbenci doručia tomuto orgánu.“.
2. V § 27 ods. 6 sa za písmeno d) vkladá nové písmeno e), ktoré znie:

„e) meno, priezvisko a podpis sobášiaceho a zapisovateľa, ak ide o uzavretie manželstva pred orgánom obce alebo mestskej časti, ktorá nevedie matriku,“.

Doterajšie písmená e) až h) sa označujú ako písmená f) až i).

1. V § 27 ods. 7 sa za slová „orgán cirkvi“ vkladajú slová „alebo orgán obce alebo mestskej časti, ktorá nevedie matriku,“.

**Čl. III**

Tento zákon nadobúda účinnosť 1. januára 2025.